AFC Azijski kup
AFC Azijski kup je međunarodno kontinentalno nogometno takmičenje po pokroviteljstvom Azijske nogometne konfederacije (AFC). Azijski kup je drugo najstarije kontinentalno nogometno prvenstvo u svijetu nakon Copa Américe. Pobjednički tim je prvak Azije i automatski je kvalificiran na FIFA Kup konfederacija. Azijski kup se održavao svake četiri godine od prvenstva 1956. godine odigranog u Hong Kongu do prvenstva u Kini 2004. godine. Međutim, s obzirom na Ljetne olimpijske igre i Evropsko prvenstvo koji su zakazani u istim godinama kao Azijski kup, AFC je odlučila da se njihova prvenstva prolongiraju u neke druge godine. Nakon 2004. godine, turnir je održan 2007. godine koji su organizirale četiri države: Indonezija, Malezija, Tajland i Vijetnam. Nakon tog pomjeranja prvenstva, prvenstvo se opet održava svake četiri godine. Na Azijskom kupu uglavnom dominira mali broj vrhunskih reprezentacija. U početku takmičenja uspješnije ekipe su bili Iran i Južna Koreja. Od 1984. Japan i Saudijska Arabija su najuspješnije ekipe osvojivši sedam od prethodnih 8 prvenstava. Ostali timovi koji su postigli zapažene uspjehe su Irak, Izrael i Kuvajt. Australija, koja se pridružila Azijskoj nogometnoj konfederaciji 2007. godine organizirala je Azijski kup 2015. Na prvenstvo koje se igralo 2019. godine se proširilo sa 16 na 24 tima. Za razliku od drugih konfederacijskih turnira Azijski kup je često pomjeran u drugo doba godine kako bi se bolje prilagodilo klimi zemlje domaćina.